Þó viðburðurinn kallist garðfuglahelgin , þá velur þú stund og stað fyrir þína athugun . Best er að velja stað ( garð ) þar sem fuglum er gefið fóður yfir vetrartímann . Þú velur stund , athugunin á að fara fram á einni klukkustund og þú velur hvaða dag þér hentar frá föstudegi til mánudags , það getur verið háð veðri , birtu , skyggni og þínum frítíma . Á athugunartímanum , þessum eina klukkutíma sem þú velur , fylgist þú með fuglunum í garðinum . Í niðurstöðurnar skráir þú hæsta fjölda fugla sem var í garðinum í einu . Það á aðeins að telja þá fugla sem eru að nota garðinn ( sér til matar , hvíldar , snytingar eða svefns ) ekki á að telja þá fugla sem fljúga yfir . Það á ekki að leggja saman , þ.e. ekki telja þá fugla sem koma fyrstu 15 mínútur klukkutímans og svo aftur næstu fimmtán mínútur og svo koll af kolli , heldur á að fylgjast með staðnum ( garðinum ) í eina klukkustund og skrá hæsta gildi , flesta fugla sem eru í garðinum í einu . Þannig er komið í veg fyrir tvítalningar . Skráning niðurstaðna Best er að skrá niðurstöður athugunarinnar rafrænt , smelltu á formið hér fyrir neðan og sláðu inn þínar upplýsingar .